دیہی ترقیات کی وزارت
مہاتما گاندھی قومی دیہی روزگار گارنٹی اسکیم کے تحت خواتین افرادی قوت
دیہی ترقی کی مرکزی وزیر مملکت سادھوی نرنجن جیوتی نے آج راجیہ سبھا میں ایک تحریری جواب میں بتایا کہ
مہاتما گاندھی قومی دیہی روزگار گارنٹی اسکیم  ایک مانگ پر مبنی اجرت روزگار اسکیم ہے جو ہر مالی سال میں کم از کم ایک سو دن کی گارنٹی شدہ اجرت روزگار فراہم کرکے ملک کے دیہی علاقوں میں گھرانوں کی روزی روٹی کی حفاظت کو ہر اس گھرانے کے لیے جس کے بالغ ارکان رضاکارانہ طور پر غیر ہنر مند دستی کام کرسکتے ہیں، بڑھاتی ہے۔
مہاتما گاندھی قومی دیہی روزگار گارنٹی ایکٹ کے شیڈول-II کے پیرا 15 کے مطابق،‘‘خواتین کو اس طرح ترجیح دی جائے گی کہ فائدہ اٹھانے والوں میں سے کم از کم ایک تہائی خواتین ہوں گی جنہوں نےاپنے آپ کو رجسٹرڈ کرایا ہے اور کام کے لیے درخواست کی ہے۔ اکیلی خواتین اور معذور افراد کی شرکت بڑھانے کی کوششیں کی جائیں گی’’۔
خواتین کو اسکیم کے تحت کاموں میں حصہ لینے کی ترغیب دینے کے لیے، خصوصیات جیسے خواتین کے لیے شرحوں کا الگ شیڈول، اجرت میں کوئی امتیاز نہیں، پانچ سال تک کے بچوں کی دیکھ بھال کے لیے خواتین کی دیکھ بھال کرنے والی، اگر ایسی عمر کے 5 یا اس سے زیادہ بچے ہوں، ساتھی کے طور پر خواتین ایس ایچ جی اراکین کی حوصلہ افزائی اور اسکیم کے تحت ورک سائٹ کی سہولیات موجود ہیں۔
پروجیکٹ ‘انتی’، جو دسمبر 2019 میں حکومت ہند کی طرف سے شروع کیا گیا تھا، ایک ہنر مندی کا پروجیکٹ ہے جو مہاتما گاندھی این آر ای جی ایس کارکنوں کے ہنر کی بنیاد کو اپ گریڈ کرنے کا ارادہ رکھتا ہے، اور اس طرح ان کی روزی روٹی کو بہتر بنانا ہے، تاکہ وہ موجودہ جزوی روزگار سے مکمل روزگار کی طرف منتقل ہو سکیں۔ اس میں منتخب گھرانوں کی خواتین رکن بھی شامل ہیں۔
مہاتما گاندھی این آر ای جی ایس میں گزشتہ دو مالیاتی سالوں21-2020 اور 22-2021 کے دوران خواتین کی شرکت کی شرح  اور شمار شدہ خواتین کے افرادی دنوں کی تفصیلات ذیل میں دی گئی ہیں:
|
|
مالی سال
|
|
2020-21
|
|
2021-22
|
|
خواتین کی شرکت کی شرح
|
|
53.19
|
|
54.71
|
|
خواتین کے افرادی دن
|
|
206.96
|
|
198.74

مہاتما گاندھی این آر ای جی اے کے شیڈول I کے مطابق،‘‘مختلف غیر ہنر مند مزدوروں کے لئے اجرت کی شرحوں کا شیڈول طے کیا جائے گا تاکہ ایک بالغ شخص آٹھ گھنٹے کام کرے جس میں ایک گھنٹہ آرام بھی شامل ہے، مقررہ شرح اجرت کے برابر اجرت حاصل کرے گا اور بالغ کارکن کے کام کے اوقات لچکدار ہوں گے لیکن کسی بھی دن بارہ گھنٹے سے زیادہ نہیں ہوں گے۔
ایکٹ کے شیڈول II کے تحت ورک سائٹ پر کارکنوں کے لیے فلاحی اقدامات ذیل میں دیئے گئے ہیں:
- اسکیم کے تحت اگر روزگار یافتہ کسی شخص کو اس کے روزگار کے دوران کسی حادثے سے کوئی ذاتی چوٹ پہنچتی ہے، تو وہ ضرورت کے مطابق اس طرح کے مفت طبی علاج کا مستحق ہوگا ۔
- II. جہاں زخمی کارکن کا اسپتال میں داخل ہونا ضروری ہو، ریاستی حکومت ایسے ہسپتال میں داخل ہونے کا انتظام کرے گی جس میں رہائش، علاج، ادویات اور یومیہ الاؤنس کی ادائیگی شامل ہے جو اجرت کی شرح کے نصف سے کم نہ ہو۔
- اگر اسکیم کے تحت ملازم کسی شخص کی موت ہو جاتی ہے یا ملازمت کے دوران پیش آنے والے حادثے سے مستقل طور پر معذور ہو جاتا ہے، تو اسے یا اس کے قانونی ورثاء، جیسا کہ صورتحال ہو، اسے لاگو کرنے والی ایجنسی کی طرف سے پردھان منتری سورکشکا بیما یوجنا کے تحت استحقاق کے مطابق یا جیسا کہ مرکزی حکومت کے ذریعہ نوٹی فائی کیا جائے، معاوضہ ادا کیا جائے گا۔
- اگر اسکیم کے تحت ملازمت کرنے والے کسی فرد کے ساتھ جانے والے بچے کو حادثے سے کوئی ذاتی چوٹ پہنچتی ہے، تو ایسا شخص مفت طبی علاج کا حقدار ہوگا۔ اور مذکورہ حادثے کی وجہ سے بچے کی موت یا معذوری کی صورت میں، ریاستی حکومت کے ذریعہ طے شدہ قانونی سرپرستوں کو معاوضہ ادا کیا جائے گا۔